CELEX: 62007TN0453
Language: hu
Date: 2007-12-11 00:00:00
Title: T-453/07. sz. ügy: 2007. december 11-én benyújtott kereset – Dylog Italia kontra OHIM – GSI Office Management (IP Manager)

9.2.2008   
            
            
               HU
            
            
               Az Európai Unió Hivatalos Lapja
            
            
               C 37/33
            
         2007. december 11-én benyújtott kereset – Dylog Italia kontra OHIM – GSI Office Management (IP Manager)
   (T-453/07. sz. ügy)
   (2008/C 37/52)
   A keresetlevél nyelve: angol
   Felek
   
      Felperes: Dylog Italia SpA (Torino, Olaszország) (képviselő: A. Ruo ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: GSI Office Management GmbH (Planegg, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM első fellebbezési tanácsának az R 982/2005-4. sz. ügyben 2007. szeptember 27-én hozott határozatát, amennyiben a fellebbezési tanács a lajstromoztatni kért 35. és 37. osztályokba és 42. osztályba tartozó összes szolgáltatás tekintetében megállapította az összetévesztés veszélyének hiányát, amely szolgáltatások vonatkozásában megállapították, hogy hasonlóak a korábbi olasz védjeggyel megjelölt árukhoz; másodlagosan
            
         
               —
            
            
               az Elsőfokú Bíróság helyezze hatályon kívül a megtámadott határozatot, amennyiben a fellebbezési tanács megállapította a 38. osztályba és a 42. osztályokba tartozó összes szolgáltatás vonatkozásában az összetévesztés veszélyének hiányát, amely szolgáltatások vonatkozásában megállapították, hogy hasonlóak a korábbi olasz védjeggyel megjelölt árukhoz;
            
         
               —
            
            
               az Elsőfokú Bíróság a Belső Piaci Harmonizációs Hivatalt (OHIM) kötelezze a felperes költségeinek viselésére az Elsőfokú Bíróság eljárási szabályzata 87. cikkének 2. §-a alapján.
            
         Jogalapok és fontosabb érvek
   
      A közösségi védjegy bejelentője: GSI Office Management GmbH.
   
      Az érintett közösségi védjegy: az „IP MANAGER” közösségi védjegy a 35., 36., 38., 41. és 42. osztályokba tartozó szolgáltatások tekintetében (2 177 277. sz. védjegybejelentési kérelem).
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „MANAGER” korábbi nemzeti és nemzetközi szóvédjegy a 9., 16., 35., 37., 39., 41. és 42. osztályba tartozó áruk és szolgáltatások vonatkozásában, valamint a „HOTEL MANAGER” nemzeti szóvédjegy a 9. és 42. osztályba sorolt áruk és szolgáltatások vonatkozásában.
   
      A felszólalási osztály határozata: teljes egészében elutasította a felszólalást.
   
      A fellebbezési tanács határozata: elutasította a fellebbezést.
   
      Jogalapok: a 40/94/EK tanácsi rendelet 8. cikkének megsértése.